Suluko Sultanerria

Suluko Sultanerria Dar al-Islam (, Jawi: سلطنة سولو دار الإسلام) Tausūg herriak gidatutako estatu islamikoa izan zen. Bertan beste herri batzuk ere bizi ziren, Bajau, Butuanon, malaiar, Samal eta Yakan, adibidez. Sulu itsasoan dauden uharte askotan hedatzen zen, baita Mindanao eta gaur egungo Sabahn (lehen Ipar Borneo).

Sultanerria 1405eko azaroaren 17an osatu zen.Gaur egun historialari gehienek uste dute 1457an sortu zela sultanerria. Hala ere Filipinetako Historia Batzorde Nazionalak esaten du "1450 inguruan" edo, sinpleki "1450eko hamarkadan" gertatu zela. Bestalde, ikerketa independiente musulmanek esaten dute 1405eko azaroaren 17an izan zela, edo euren datan emanda 808 AHko Jumada al-awwaleko 24an. Bere lehen agintaria Johoren jaiotako arabiar esploratzaile bat izan zen, Sayyid Abu Bakr Abirin.Abu Bakr batzuetan Abubakar gisa agertzen da. Bere jaiotza izena Sayyid Abu Bakr Abirin izan bazen ere, Shari'ful Hashem Syed Abu Bakr gisa ezagutzen da; Paduka Mahasari Maulana al Sultan Sharif ul-Hashim bilakatu zen bere agintari izena, eta askotan hau Sharif-ul Hashim edo Shariful Hashim gisa laburbiltzen zen. Banua Buansa Ummah herrian ezarri zen, Sulu uhartean. Abu Bakr bertako printzesa edo dayang-dayang zen Paramisulirekin ezkondu zen, eta horrela Paduka Mahasari Maulana al Sultan Sharif ul-Hāshim hartu zuen.

Goren aldian, Mindanao, Palawan, Borneoko ipar-ekialdea, Kimanis eta gaur egungo Kalimantan hartzen zituen.

 Oharrak 

 Erreferentziak 

 Kanpo estekak 

Kategoria:Indonesiako historia
Kategoria:Malaysiako historia
Kategoria:Filipinetako historia
Kategoria:XX. mendean desagertutako herrialdeak
Kategoria:Sultanerriak